
Ο Γιάννης Θανόπουλος γεννήθηκε το 1948. Μετά από τις πρώτες του ακαδημαϊκές του σπουδές στην Ελλάδα, έκανε ένα Masters (Administrative Science) στο City University, στο Λονδίνο. Στα 26 έγινε διευθυντής πωλήσεων της τότε 53ης μεγαλύτερης ελληνικής εταιρείας, γρήγορα όμως αποφάσισε να επικεντρώσει περισσότερο το ενδιαφέρον του στην διδαχή και έρευνα. Το 1983 έλαβε το διδακτορικό (Marketing) του από το Πανεπιστήμιο του Arkansas των ΗΠΑ και ανέλαβε Assistant Professor και διευθυντής International Business στο Πανεπιστήμιο του Akron, Ohio, όπου και υπήρξε τακτικός καθηγητής από το 1992 μέχρι το 2000. Είναι τακτικός καθηγητής στο Πανεπιστήμιο Πειραιώς από τον Μαϊο του 2000. 
Μεταξύ πολλών άλλων συνεχίζει να έχει έντονη δραστηριότητα στην πρακτική και δεοντολογία των διεθνών επιχειρήσεων, είναι μέλος σε πολλές διεθνείς οργανώσεις, έχει υπάρξει ιδρυτικό και προεδρεύον στέλεχος της Greater Akron Export Association, ακαδημαϊκός πρύτανης του Αμερικανικού Κολεγίου της Ελλάδος, ομιλητής σε πάνω από τριάντα διεθνή συνέδρια, και έχει λάβει βραβεία από το Πανεπιστήμιο του Akron: Teaching Excellence Award (1988), Publication Award (1997), Teaching Innovation Award (1997). Επίσης έχει λάβει από τον Κυβερνήτη του Ohio το (E) Excellence Award για το πρόγραμμα του στο Πανεπιστήμιο του Akron, και το Distinguished Sales and Marketing Executives Award, από τους Sales and Marketing Executives of Akron (1994). 
Οι πάνω από εκατό ακαδημαϊκές εργασίες του, άρθρα, συλλογές, case studies, έχουν παρουσιασθεί σε βιβλία ή σε περιοδικά όπως τα Journal of Economic Integration, Journal of International Business Studies, Southwest Review of International Business Research, Developments in Marketing Science, North Central Business Journal, Review of Business, Journal of Teaching in International Business, The International Trade Journal, Issues in International Business, Kyukyo Economic Review, Arkansas Business and Economic Review, Journal of the Academy of Marketing Science, Marketing News, Health Marketing Quarterly, Journal of Current Research in Global Business, Σπουδές, κλπ. 

Από τον εκδοτικό οίκο Interbooks έχουν εκδοθεί (στα Ελληνικά) Ο Διεθνής Μάνατζερ: Διαδρομές Αυτογνωσίας (ηλεκτρονικό, 2010), Το Επιχειρείν στο Παγκόσμιο Χωριό Μας. (2002), το Επιχειρηματική Ηθική και Δεοντολογία (2003, 2η Έκδοση με υπότιτλο Στην Εποχή της Εταιρικής Διακυβέρνησης, 2009), Ναυτιλιακή Θεωρία και Επιχειρηματικότητα στην Εποχή της Ποιότητας (μαζί με τον Άλκη Κορρέ), Η Διεθνής Επιχείρηση: Περιβάλλον, Δομή και Προκλήσεις (2006), και (στα Αγγλικά) Global Business: Environment, Structure and Challenges, (2007).
